Malvaceae
Malvaceae je porodica biljaka cvjetnica, sljezova iz reda Malvales, razred Rosopsida. Neke vrste u poljoprivredi se smatraju korovom kao naprimjer Abutilon theophrasti i Modiola caroliniana, dok su druge vrste važni poljoprivredni usjevi: četiri vrste pamuka, kola-orah, kakao, Abelmoschus esculentus i Hibiscus cannabinus.. Ovdje su i neki rodovi koji sadrže poznate ukrasne i ljekovite biljke, poput Alcea, Malva i Lavatera, kao i Tilia (lipa). Najveći rodovi po broju vrsta uključuju Hibiscus (300 vrsta), Sterculia (250 vrsta), Dombeya (250 vrsta ), Pavonia (200 vrsta) i Sida (200 vrsta). Porodici sljezovki danas se pripisuju i neke biljke koje su prije imale rang porodica, kao što su: Bombacaceae, lipe Tiliaceae i Sterculiaceae.